

*Vedtatt av fotballstyret februar 2020.*

**Retningslinjer for nettsider og sosiale medier tilknyttet Rakkestad IF Fotball**

**Formålet med retningslinjer**

Rakkestad IF Fotball ønsker en «levende» nettside som suppleres med små nyheter, oppdateringer og nyttig informasjon. Ved jevnlig bruk av nettsiden vil kommunikasjon og informasjon blir tilgjengelig for flest mulig, både utøvere, foresatte og andre interesserte

**Bruk av sosiale medier**

Rakkestad IF Fotballs bruk av sosiale medier skal ikke bidra til et press for at barn og unge skal bli medlemmer av sosiale nettverk. Husk at alle sosiale nettverk har en aldersgrense som skal respekteres. Om enkelte lag oppretter lukkede grupper, for spillere og/eller foreldre, skal nettvettsreglene følges.

**Bruk av bilder**

Bilder av identifiserbare personer skal ikke publiseres uten aktivt samtykke fra de involverte personene.

Dette vil si at hver person som er avbildet må individuelt takke ja, enten muntlig eller skriftlig, til at et eller flere bilder blir publisert på internett. For barn under 15 år skal også en foresatt gi samtykke.

Spesielt når man bruker bilder av mindreårige er det viktig at man velger bilder som framstiller barna på en positiv måte. Vær forsiktig med bruk av bilder der barn har lite klær (f.eks. badeklær), og publiser aldri bilder med høy oppløsning. Prøv å unngå bruk av nærbilder, ta heller bilder på avstand.

Situasjonsbilder eller oversiktsbilder, der aktiviteten heller enn personene er motivet og hvor ingen av personene er identifiserbare, kan publiseres uten tillatelse fra personene på bildet.

Bilder som faller utenfor retningslinjene, bør fjernes om dette blir oppdaget eller rapportert.

**Nettvett**

1. Bilder og tekst skal ikke inneholde elementer av ironi, mobbing, usaklig negative kommentarer.

2. Diskusjoner skal ikke foregå på åpen forum.

3. Respekter alltid opphavsrettigheter (man kan ikke fritt publisere bilder man finner gjennom f.eks. (Google-søk).

4. Inaktive Facebook grupper skal legges ned.

5. Husk å alltid å fremstå som en god ambassadør for Rakkestad IF Fotball på nett.

**Hvem omfatter retningslinjene**

Retningslinjene omfatter alle som er tilknyttet Rakkestad IF Fotball som frivillig, trenere, lagledere, spillere og andre som representere klubben på en eller annen måte.

Retningslinjene gjelder ved alle aktiviteter knyttet til klubben.